
ADR Centru

Finanțare pentru creșterea competitivității IMM din cadrul ITI Microregiunea Țara Făgărașului și ITI Moții, Țara de Piatră – Apel 2
Agenția pentru Dezvoltare Regională Centru a lansat apelul de proiecte aferent Intervenției 1.4.3 „Creșterea Competitivității IMM din cadrul ITI”. 
Prin apel se finanțează dezvoltarea IMM-urilor care își desfășoară activitatea sau intenționează să își desfășoare activitatea în mediul urban și rural din teritoriile aferente ITI Microregiunea Țara Făgărașului și ITI Moții, Țara de Piatră.
· ITI Microregiunea Țara Făgărașului – localități din județul Brașov: (municipiul Făgăraș, orașul Victoria și mai multe comune) și județul Sibiu (orașele Avrig și Tălmaciu și mai multe comune);
· ITI Moții – Țara de Piatră – localități din județul Alba: orașele Abrud, Baia de Arieș, Câmpeni și Zlatna, precum și mai multe comune din Munții Apuseni.

Bugetul alocat apelurilor de proiecte este de 7.647.059 €.

Distribuția fondurilor se realizează proporțional, în funcție de nr. de locuitori:

· 70% din alocare pentru ITI Microregiunea Țara Făgărașului: 5.352.941 €;

· 30% din alocare pentru ITI Moții, Țara de Piatră (componenta județului Alba): 2.294.118 €.
Valoarea finanțării nerambursabile este între 25.000 € - 200.000 €.
Beneficiarul trebuie să asigure cel puțin 10% din cheltuielile eligibile, contribuție proprie, la care se adaugă eventualele cheltuieli neeligibile.
Perioada de depunere a proiectelor este: 16.11.2026, ora 1200 – 16.12.2026, ora 1200. Proiectele se depun exclusiv online, prin sistemul MYSMIS 2021/SMIS2021+: https://mysmis2021.gov.ro/
Solicitanții eligibili sunt microîntreprinderi și IMM-uri care au sediul principal sau punct de lucru înregistrat în teritoriile eligibile. Excepția permisă este cazul în care punctul de lucru se înființează prin proiect; în această situație, firma trebuie să își asume că îl înregistrează până la finalizarea implementării. 
Între beneficiarii eligibili se numără și societățile cooperative care se încadrează în categoria IMM, constituite în baza Legii nr. 1/2005 privind organizarea și funcționarea cooperației.
Apelul susține investiții productive în active corporale și necorporale, activități conexe și instruire. Proiectul trebuie să includă în mod obligatoriu investiții în echipamente, tehnologii sau utilaje, inclusiv inovative, pentru creșterea competitivității economice a IMM-ului.
Cheltuieli eligibile:

– active corporale:
· construirea, extinderea sau modernizarea spațiilor de producție/ prestare de servicii, inclusiv utilități aferente;

· achiziția de echipamente tehnologice, utilaje, instalații de lucru, mobilier, echipamente informatice și de birotică;

· obiecte de inventar cu valoare unitară 2.500 – 5.000 lei, strict necesare activității de bază și utilizate direct în producție sau servicii.

– active necorporale:
· brevete, licențe, mărci comerciale, know-how, software specializat, soluții digitale, programe informatice și instrumente de comercializare online;

· o investiție poate viza unul sau mai multe coduri CAEN, cu condiția să aparțină aceleiași activități sau aceluiași flux de producție;
– investiții verzi și procese ecologice:
· modernizarea proceselor de producție pentru reducerea consumului de resurse și a deșeurilor;

· echipamente și instalații care reduc consumul de energie, apă și materii prime;

· tehnologii bazate pe economie circulară, reutilizare, reciclare și valorificarea surplusurilor sau a materialelor secundare;

· instalarea de sisteme de energie regenerabilă pentru autoconsum, sisteme de monitorizare și optimizare a consumului, audit și management de mediu.

– activități conexe eligibile:
· proiectare și consultanță pentru elaborarea cererii de finanțare;

· consultanță pentru managementul implementării proiectului;

· audit financiar;

· publicitate și informare obligatorii;

· dezvoltare comercială și internaționalizare: platforme online, digitalizare vânzări și marketing, participare la târguri, expoziții, campanii de promovare externă, certificări și standarde de calitate sau sustenabilitate.

Nu sunt eligibile proiectele care includ doar investiții în active necorporale sau doar lucrări de construcție. Programul vizează investiții mixte, ancorate într-o modernizare reală a activității firmei.

Lista codurilor CAEN eligibile poate fi consultată în anexa 3 a ghidului. 
Activitatea de bază a proiectului trebuie să aibă legătură directă cu obiectul investiției și să reprezinte minimum 50% din bugetul eligibil al proiectului.

În cazul în care investiția implică echipamente ce pot servi mai multor activități, codul CAEN relevant este domeniul principal în care bunul este utilizat preponderent.

Perioada de implementare nu poate depăși 24 de luni pentru proiectele fără lucrări de construcții și 36 de luni pentru proiectele cu lucrări.

Ghidul solicitantului, precum și anexele aferente se pot descărca de pe website-ul: https://www.regiocentru.ro/actiuni/1-4-3-cresterea-competitivitatii-imm-din-cadrul-iti/ 
Experții Agenției pentru Dezvoltare Regională Centru din cadrul Serviciului Helpdesk pot oferi gratuit informații, îndrumare și consiliere pentru pregătirea cererii de finanțare. În acest scop se poate folosi adresa de e-mail helpdesk@adrcentru.ro sau se poate transmite un mesaj către Biroul de Informare al ADR Centru completând formularul de solicitare de informații de la adresa: www.regiocentru.ro/solicitari-de-informatii/ 
C.C. / C.C.

